|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 4427, F:+38121557074Psounz@vojvodinа.gov.rs |
|  | БРОЈ: 002739779 2024 09427 002 001 112 006 29 003 | ДАТУМ: 25.9.2024. године |

На основу члана 94. Закона о запосленима у аутономним покрајинама и јединицама локалне самоуправе („Службени гласник РС“ број: 21/16, 113/17, 113/17 – други закон, 95/18 , 114/21 и 92/23) и  чл. 8 и 11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број: 107/23), оглашава се

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ПОКРАЈИНСКОМ СЕКРЕТАРИЈАТУ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ-НАЦИОНАЛНЕ ЗАЈЕДНИЦЕ**

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

**I Орган у ком се попуњава радно место:**

Покрајински секретаријат за образовање, прописе, управу и националне мањине-националне заједнице

**II Радно место које се попуњава: саветник-покрајински просветни инспектор у Сектору за образовање, Одељење за инспекцијски надзор у области образовања, 1 извршилац (тачка 12)**

**III Опис послова:**

Обавља сложене инспекцијске и стручно-оперативне послове у области предшколског, основног и средњег образовања и васпитања и ученичког стандарда, који захтевају посебну оспособљеност; прати прописе и стање у области предшколског, основног и средњег образовања и васпитања и ученичког стандарда; на територији Покрајине обавља надзор над радом установа предшколског, основног и средњег образовања и васпитања и ученичког стандарда у оквиру овлашћења утврђених законом или другим прописом, и то: врши непосредан инспекцијски надзор над установама у општини, односно граду који није организовао овај надзор; даје инструкције општини, односно граду за обављање инспекцијског надзора; припрема покрајинском секретару предлог решења по жалби против првостепеног решења општинске, односно градске управе донетог у вршењу инспекцијског надзора; остварује непосредан надзор над радом општинске, односно градске инспекције, издаје обавезне инструкције за извршавање закона и других прописа и контролише њихово извршавање; одузима овлашћење поједином инспектору који послове не обавља благовремено, стручно, законито и савесно и предлаже утврђивање одговорности у органу којем је поверено вршење инспекцијског надзора; организује заједничке акције са инспекторима у органима којима је поверено вршење инспекцијског надзора; тражи извештаје, податке и обавештења о вршењу поверених послова инспекцијског надзора и обавља друге послове у складу са законом којим се на општи начин уређује инспекцијски надзор; припрема годишњи извештај о инспекцијском надзору у установама ученичког стандарда; води поступак за заштиту права ученика средњих школа; учествује у припремним радњама за оснивање средње школе и у утврђивању испуњености услова за почетак рада и обављање делатности средње школе; учествује у утврђивању испуњености услова за почетак рада и обављање делатности предшколских установа и основних школа; обавља послове припреме мишљења о примени закона и других прописа у области образовања на захтев установа у области образовања и других организација и грађана; припрема мишљења на нацрте и предлоге закона и других прописа у области образовања; пружа правну помоћ установама у области образовања и ученичког стандарда, ученицима, њиховим родитељима и другим физичким и правним лицима, учествује у поступку давања сагласности на акт о систематизацији радних

места установа ученичког стандарда и израђују акт о давању сагласности, обавља послове вођења поступка и одлучивања у управној ствари.

**IV Услови**:

Општи услови за рад у органима Аутономне покрајине Војводине: да је учесник јавног конкурса пунолетан држављанин Републике Србије; да има прописано образовање, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа, да испуњава остале услове одређене законом, другим прописом и актом о систематизацији радних места.

Услови за радно место: Услови: високо образовање стечено у пољу друштвено-хуманистичких, природно-математичких или техничко-технолошких наука на студијама другог степена (мастер академске студије, мастер струковне студије и специјалистичке академске студије), по пропису који уређује високо образовање, почев од 10. септембра 2005. године, односно на основним студијама у трајању од најмање четири године, по пропису који је уређивао високо образовање до 10. септембра 2005. године, најмање пет година радног искуства у струци, положен испит за инспектора, положен државни стручни испит, као и потребне компетенције за обављање послова.

**V Врста радног односа**

Јавни конкурс је расписан ради заснивања радног односа на неодређено време.

**VI Место рада:** Нови Сад, Булевар Михајла Пупина 16.

**VII Избор кандидата заснива се на стручној оспособљености, знању и вештинама, односно провери посебних функционалних компетенција и мотивације за рад на радном месту. Изборни поступак спроводи се писаном и усменом провером и разговором са кандидатима**.

У изборном поступку вршиће се провера следећих компетенција:

1. Опште функционалне компетенције:

-организација и рад органа аутономне покрајине-провериће се путем теста (писмено)

- дигитална писменост-провериће се решавањем задатака (практичним радом на рачунару)

- пословна комуникација- провериће се путем теста (писмено)

**Напомена:**

У погледу провере опште функционалне компетенције „Дигитална писменост“ конкурсна комисија може донети одлуку да се кандидату, и поред достављених доказа-сертификата, потврде или дугог доказа који се подноси уз пријаву, изврши провера дигиталне писмености, ако увидом у достављени доказ не може потпуно да оцени поседовање ове вештине на нивоу који је неопходан за обављање послова на радном месту о чему ће кандидати бити обавештени.

Кандидат који на било којем тесту/провери буде вреднован са 1, или се не одазове позиву да учествује у провери било које компетенције не позива се у наредну фазу изборног поступка.

1. Посебне функционалне компетенције

а. за област рада:

- Инспекцијски послови: 1) општи управни поступак и основе управних спорова; 2) основе казненог права и казнених поступака; 3) основе прекршајног права и прекршајни поступак; 4) поступак инспекцијског надзора и методе анализе ризика; 5) функционални јединствени информациони систем; 6) основе вештинa комуникације, конструктивног решавања конфликата и управљања стресом; 7) кодекс понашања и етике инспектора, провериће се писаном симулацијом.

б. за одређено радно место:

- релевантни прописи из делокруга радног места: Закон о основама система образовања и васпитања, Закон о општем управном поступку, Закон о инспекцијском надзору, Закон о средњем образовању и васпитању, Закон о основном образовању и васпитању, Закон о ученичком и студентском стандарду, Закон о образовању одраслих- провериће се путем теста.

1. Завршни разговор са кандидатом.

На завршном разговору са кандидатом Комисија за извршиоце у првом делу разговора врши проверу понашајних компетенција и то: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет, а у другом делу разговора процењује мотивацију за рад код послодавца. У првом делу разговора, проверу понашајних компетенција врши комисија путем интервјуа базираног на компетенцијама.

У другом делу разговора са кандидатом врши се процена мотивације која подразумева разговор који чланови Комисије воде са кандидатом у циљу процене мотивације за рад на радном месту и степен прихватања вредности органа, службе или организације.

Са кандидатом који је освојио 1 бод у провери једне или више понашајних компетенција, не обавља се други део разговора о процени мотивације.

**VIII Рок за подношење пријаве на јавни конкурс:**

Датум оглашавања: 30.9.2024. године

Рок за подношење пријаваје 15 дана и почиње да тече 1.10.2024. године а истиче 15.10.2024. године.

**IX Пријава на конкурс**

Пријава на конкурс врши се на Обрасцу пријаве који је доступан на интернет презентацији и огласној табли Покрајинског секретаријата за образовање, прописе, управу и националне мањине-националне заједнице ([www.puma.vojvodina.gov.rs](http://www.puma.vojvodina.gov.rs)) и интернет презентацији Службе за управљање људским ресурсима ([www.ljudskiresursi.vojvodina.gov.rs](http://www.ljudskiresursi.vojvodina.gov.rs)).

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, на начин који је у пријави назначио за доставу обавештења.

**X Лице које је задужено за давање обавештења:**

Бојана Аџић Макивић, телефон: 021/487-4373

**XI Aдреса на коју се подноси пријава:**

* путем поште на адресу Покрајинског секретаријата за образовање, прописе, управу и националне мањине-националне заједнице, Булевар Михајла Пупина 16, Нови Сад
* путем писарнице покрајинских органа управе, Булевар Михајла Пупина 16, Нови Сад, радним данима од 9 до 14 часова.

**са назнаком „За јавни конкурс за попуњавање радног места саветник-покрајински просветни инспектор-1 извршилац“**

**XII Докази који се прилажу уз пријаву на јавни конкурс:**

**XIII Докази које прилажу кандидати** који су успешно прошли фазe изборног поступка пре завршног разговора са Конкурсном комисијом: фотокопија личне карте, односно испис очитане биометријске

личне карте, оригинал или оверена фотокопија уверења о држављанству; оригинал или оверена фотокопија уверења МУП-а да кандидат није правноснажно осуђиван на безусловну казну затвора од најмање шест месеци, које није старије од шест месеци од дана оглашавања овог јавног конкурса, оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о пет година радног искуства у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство), оригинал или оверена фотокопија доказа о положеном испиту за инспектора, оригинал или оверена фотокопија решења о распоређивању или премештају у органу у коме ради или решења да је службеник нераспоређен.

У складу са Законом о запосленима у аутономним покрајинама и јединицама локалне самоуправе, пробни рад је обавезан за сва лица која нису заснивала радни однос у органу аутономне покрајине, јединици локалне самоуправе, или државном органу. Пробни рад за радни однос заснован на неодређено време траје шест месеци. Службеник на пробном раду који је радни однос засновао на неодређено време полаже државни стручни испит до окончања пробног рада, у супротном престаје му радни однос. Службеник, који је у радном односу на неодређено време дужан је да има положен државни стручни испит. Службеник коме пробни рад није обавезан у складу са законом, као и службеник који је засновао радни однос на неодређено време, а нема положен државни стручни испит, полаже државни стручни испит у року од шест месеци од дана заснивања радног односа.

Лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, уверење о положеном државном стручном испиту за рад у државним органима / уверење о положеном правосудном испиту, уверење о положеном испиту за инспектора, уверења МУП-а да кандидат није правноснажно осуђиван на безусловну казну затвора од најмање шест месеци.

Законом о општем управном поступку („Службени гласник РС“, бр. 18/16 и 95/18 – аутентично тумачење и 2/23 – одлука УС) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3).

Потребно је да учесник конкурса у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

Kандидати који су успешно прошли фазе изборног поступка пре завршног разговора са Конкурсном комисијом, позивају се да у року од пет радних дана од дана пријема позива доставе доказе из тачке XIII.

Кандидати који не доставе наведене доказе ,односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

**XIII Место, дан и време провере оспособљености, знања и вештина кандидата у изборном поступку:**
Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, обавиће се провера стручне оспособљености, знања и вештине, а нарочито знања и вештина које су за то радно место утврђене у оквиру посебних функционалних компетенција у просторијама Покрајинског секретаријата за образовање, прописе, управу и националне мањине-националне заједнице, Нови Сад, Булевар Михајла Пупина 16. Изборни поступак ће започети 24.10.2024. године о чему ће учесници конкурса бити обавештени телефонским путем на бројеве телефона које су доставили у својим пријавама или путем мејла на е-mail адресе.

**Напомене:**
Неблаговремене, недопуштене, неразумљиве или непотпуне пријаве кандидата, конкурсна комисија одбацује решењем против кога се може изјавити жалба жалбеној комисији у року од осам дана од дана пријема решења. Јавни Конкурс спроводи Конкурсна комисија коју је решењем образовао покрајински секретар.

 ПОКРАЈИНСКИ СЕКРЕТАР

 Ótott Róbert

 (Роберт Отот)